Dorchester
Store norske leksikon,Geografi,Verdens geografi,Europa,Storbritannia og Nord-Irlands geografi
Dorchester er en by i Storbritannia, England, administrasjonssentrum i Dorset fylke, ved elven Frome, 40 kilometer vest for Bournemouth. Byen hadde 19 060 innbyggere ved folketellingen i 2011.
I tillegg til å være administrasjonssenter for fylket er Dorchester et handels- og servicesenter for et stort omland. Trykkerier, produksjon av landbruksmaskiner og lærarbeider er lokale spesialiteter, samt at byen har vært kjent for sitt øl helt fra 1600-tallet.Forfatteren Thomas Hardy bodde i Dorchester, som i hans bøker er kalt Casterbridge. I 1834 ble en del bønder, The Tolpuddle Martyrs, dømt for fagforeningsvirksomhet og deportert til Australia.Den gamle byen, romernes Durnovaria, var et betydelig romersk-britisk sentrum, og mange rester fra denne perioden finnes i Dorchester, blant annet Maumbury Rings, et romersk amfiteater som kunne ta 10 000 tilskuere. Les mer i Store norske leksikon Dorset England – lokale myndigheter